mir
                                         kendelse
afsagt den 4. juni 2015.
b-14-15
s aps u/konkurs
(advokat michael serring)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 2. februar
2010 af p1 med en selskabskapital på 125.000 kr., der blev indbetalt i værdier til kurs 100. x
har ifølge samme rapport siden den 4. februar 2010 og frem til den 23. september 2014 været
registreret som direktør i selskabet. selskabets formål var at udføre almindelig rengøring i
bygninger.
erhvervsstyrelsen traf den 20. august 2014 beslutning om tvangsopløsning af selskabet, og
den 23. september 2014 blev advokat michael serring udnævnt som likvidator. på dennes
                                                          -2-
anmodning blev selskabet den … 2014 taget under konkursbehandling, og likvidator blev
samtidig udpeget som kurator i konkursboet.
skifteretten har den 6. januar 2015 taget kurators indstilling om at indlede konkurskarantæ-
nesag mod x til følge.
fristdagen er den 20. august 2014.
påstande
i et processkrift modtaget i sø- og handelsretten den 19.1.2015 har kurator nedlagt påstand
om, at x pålægges konkurskarantæne i tre år.
processkriftet er forkyndt for x den 22. januar 2015, hvor han samtidig bekræftede at have
modtaget rettens brev af 20. januar 2015 med bilag. brevet indeholdt en svarfrist på 14 dage
fra forkyndelsen. x har ikke efterfølgende svaret på rettens henvendelser og har således
hverken nedlagt en påstand eller anmodet om mundtlig behandling. sagen er herefter be-
handlet på skriftligt grundlag.
oplysninger i sagen
det hedder i kurators processkrift blandt andet.:
      ”… nærværende sag angår konkurskarantæne mod x i medfør af konkurslovens § 157 som følge af groft
      uforsvarlig forretningsførelse i forbindelse med xs ledelse af s aps…
      selskabets forhold – fristdag m.v.
      s aps blev stiftet 2. februar 2010 af p1 …
      p1 var direktør for selskabet i perioden fra stiftelsen indtil 4. februar 2010, hvor x indtrådte som direktør
      for selskabet. x var direktør for selskabet indtil 20. august 2014.
      selskabet har ikke haft nogen bestyrelse, og der har ikke været andre personer i selskabets direktion.
                                                 -3-
s aps drev rengøringsvirksomhed fra ….., taastrup, som også var p1’s … og x’s … adresse.
erhvervsstyrelsen anmodede 22. august 2011 om opløsning af s aps, men anmodningen blev tilbageta-
get af erhvervsstyrelsen 31. oktober 2011 (efter indlevering af årsrapport for 2010).
erhvervsstyrelsen anmodede 20. august 2014 om opløsning af s aps, idet selskabet ikke havde indleveret
årsrapport for 2013. på et møde i skifteretten 23. september 2014 … blev selskabet taget under likvidati-
on. det kunne dog hurtigt konstateres, at selskabet ikke kunne indfri sine forpligtelser, efterhånden som
de forfaldt, og der blev derfor indgivet konkursbegæring på vegne selskabet. konkursbegæringen blev
modtaget i skifteretten … 2014 …, og skifteretten afsagde samme dag konkursdekret over selskabet. frist-
dagen er 20. august 2014, der er datoen for erhvervsstyrelsens anmodning om opløsning af selskabet.
selskabets kapitalgrundlag m.v.
s aps blev stiftet 2. februar 2010 med en selskabskapital på kr. 125.000. selskabet blev stiftet ved indskud
af værdier ...
ifølge vurderingsberetning og åbningsbalance … udarbejdet af registreret revisor peter holm, blev sel-
skabet stiftet ved indskud af materielle anlægsaktiver med kr. 430.000, gæld til kreditinstitutter med kr.
291.000 og anden gæld med kr. 14.000. vurderingsberetning og åbningsbalance indeholder ingen specifi-
kation af de indskudte aktiver og passiver. åbningsbalancen blev på vegne selskabet påtegnet af x, og ikke
af stifteren p1.
peter holm har oplyst …, at selskabet, så vidt han husker, blev stiftet ved indskud af en bil til en værdi af
kr. 430.000. bilens værdi blev anslået ved opslag på en bilsalgsplatform. derudover blev gæld til finansie-
ringsinstitut vedrørende den indskudte bil indskudt med kr. 291.000 samt gæld til anpartshaver med kr.
14.000. selskabskapitalen udgjorde herefter kr. 125.000.
af r75s-udskrift … for selskabet fremgår det ikke, at s aps i 2010 var registreret som ejer af en bil. sel-
skabet kan ikke konstateres at være registreret som ejer af biler, førend pr. 12. december 2011 fsva. en fiat
punto, årgang 1997, og pr. 13. december 2011 fsva. en nissan navara, årgang 2007. da disse biler først
tilgik s aps mere end halvandet år efter selskabets stiftelse, og da disse ikke biler kan antages at have en
værdi svarende til det indskudte, er det usandsynligt, at det er en af disse biler, der indskydes i forbindelse
                                                  -4-
med selskabsstiftelsen. r75s-udskriften indeholder ingen oplysning om gæld til (eller konti i) bank- eller
kreditinstitutter i 2010.
på baggrund af det ovenstående forhold må s aps antages at være stiftet, uden at selskabskapitalen reelt
er tilgået selskabet, og selskabet må antages til stadighed at have været drevet, uden at selskabskapitalen
var til stede.
bankforhold
af r75s-udskrift for selskabet fremgår det, at s aps alene har haft bankengagement med danske bank i
form af én erhvervskonto ... kontoen blev oprettet pr. 20. januar 2012, og første postering skete pr. 12.
marts 2012. selskabet kan ikke konstateres at have haft en bankkonto før 20. januar 2012.
danske bank har oplyst …, at x har haft adgang til at disponere over selskabets bankkonto via netbank,
og at der har været udstedt et dankort tilknyttet kontoen i x’s navn.
af r75s-udskrift for selskabet … fremgår det, at s aps for 2010 havde indberettet salgsmoms på kr.
345.874 svarende til en omsætning på kr. 1.383.496 ex. moms samt købsmoms på kr. 309.792 svarende til
fradragsberettigede omkostninger for kr. 1.239.168 ex. moms.
for 2011 havde s aps indberettet salgsmoms på kr. 417.055 svarende til en omsætning på kr. 1.668.220
ex. moms samt købsmoms på kr. 373.603 svarende til fradragsberettigede omkostninger for kr. 1.494.412
ex. moms.
der foreligger ingen oplysninger angående, hvortil selskabets omsætning i 2010 og 2011 er betalt, og
hvordan selskabet har betalt sine kreditorer i 2010 og 2011.
af r75s-udskrift for selskabet fremgår det, at s aps for 2012 havde indberettet salgsmoms på kr.
489.181 svarende til en omsætning på kr. 1.956.724 ex. moms samt købsmoms på kr. 446.047 svarende til
fradragsberettigede omkostninger for kr. 1.784.188 ex. moms.
ved gennemgang af udskrifter af selskabets bankkonto hos danske bank … for perioden siden kontoens
oprettelse til 31. december 2012 fremgår det, at selskabet modtog indbetalinger, som må antages at hidrø-
re fra kunder, for i alt kr. 1.556.764. indbetalinger fra kunderne udgjorde derved ca. kr. 1.245.411 ex.
                                                 -5-
moms. der foreligger ikke oplysninger angående, hvortil selskabets øvrige angivne omsætning i 2012 på
ca. kr. 711.313 ex. moms er tilgået, udover at en mindre del af omsætningen formentlig kan være indbe-
talt til selskabets konto primo januar 2013.
alene en mindre del af posteringerne på erhvervskontoen synes at være relateret til selskabets virksom-
hed.
af r75s-udskrift for selskabet … fremgår det, at s aps for 2012 havde indberettet a-indkomst på kr.
211.413, hvoraf indeholdt a-skat udgjorde kr. 52.953. der er indberettet a-indkomst på to personnumre
... der foreligger ingen oplysninger angående navne på personerne for de to personnumre. dog kan det
udledes, at personerne er mænd, idet de sidste fire cifre er ulige tal. der er derfor ikke indberettet a-
indkomst for x.
selskabet lader til i væsentligt omfang at have anvendt midlerne på bankkontoen … til afholdelse af udgif-
ter, der tilsyneladende udgør privatforbrug (for x). der er fx konstateret køb i supermarkeder samt beta-
ling af mad og restaurationsbesøg samt overførsler til boligselskabet …, der må formodes at være x’s ud-
lejer.
derudover er der konstateret større kontante hævninger i pengeautomater samt overførsler til bankkonti,
der efter det oplyste tilhører henholdsvis p1 og x. x har pr. telefon oplyst, at selskabets midler ikke har
været anvendt til privat forbrug, og at disse midler er anvendt til betaling af en samarbejdspartner.
af saldobalance for 2012 … og kontospecifikationer for 2012 … fremgår det, at selskabet angiveligt an-
vendte en underentreprenør, idet der er bogført en række fakturaer med teksten ”…”. summen af disse
fakturaer udgjorde for 2012 kr. 1.730.102 ex. moms. ”…” må formodes at være selskab1 …, cvr-nr. …,
der er ophørt ved konkurs pr. … 2013. dette konkursbos kurator har i den afsluttende redegørelse oplyst,
at der er givet meddelelse i medfør af konkurslovens § 110, stk. 4 … angående mistanke om bl.a. hvidvask
af penge.
der er på kontoen alene indikation af, at der i 2012 er afregnet kr. 5.281 i a-skat og i alt kr. 27.827 i
moms. der er ingen indikationer af nogen art af, at der er afregnet a-skat, am-bidrag m.v. i forhold til de
tilsyneladende afholdte privatudgifter.
                                                   -6-
af r75s-udskrift for selskabet … fremgår det, at s aps for 2013 havde indberettet salgsmoms på kr.
388.019 svarende til en omsætning på kr. 1.552.076 ex. moms samt købsmoms på kr. 346.110 svarende til
fradragsberettigede omkostninger for kr. 1.384.440 ex. moms.
ved gennemgang af udskrifter af selskabets bankkonto hos danske bank … for perioden siden 1. januar
2013 til 31. december 2013 fremgår det, at selskabet modtog indbetalinger, som må antages at hidrøre fra
kunder, for i alt kr. 2.040.242 inkl. moms. indbetalinger fra kunderne udgjorde derved kr. 1.632.193 ex.
moms.
selskabets midler lader til i højere grad end for 2012 at være anvendt til forpligtelser relateret til selska-
bets drift, bl.a. som følge af en tilsyneladende indgået betalingsordning med skat, hvor selskabet betalte
kr. 10.000 pr. måned i perioden fra januar 2013 til og med august 2013.
selskabets midler lader dog fortsat i det væsentligste at være anvendt til afholdelse af udgifter, der tilsyne-
ladende udgør privatforbrug for x. der er fx konstateret køb i supermarkeder samt betaling af mad og re-
staurationsbesøg, overførsler til boligselskabet … tillige med større kontante hævninger i pengeautomater
og overførsler til bankkonti, der efter det oplyste tilhører p1 og x.
af r75s-udskrift for selskabet fremgår det, at s aps for 2013 ikke havde indberettet a-indkomst. på
bankkontoen er der imidlertid en række udbetalinger, som lader til at angå lønninger. der er heller ikke
indikationer af nogen art af, at der er afregnet a-skat, am-bidrag m.v. i forhold til de tilsyneladende af-
holdte privatudgifter.
ved gennemgang af udskrifter af selskabets bankkonto hos danske bank … for perioden siden 1. januar
2014 til 15. september 2014 lader selskabets midler i det væsentligste til at være anvendt til afholdelse af
udgifter, der tilsyneladende udgør privatforbrug for x. der er fx konstateret køb i supermarkeder samt be-
taling af mad og restaurationsbesøg, overførsler til boligselskabet … tillige med større kontante hævnin-
ger i pengeautomater og overførsler til bankkonti, som formodes at tilhøre p1 og x. på bankkontoen er der
flere udbetalinger, som lader til at angå lønninger.
der er ingen indikationer af nogen art af, at der er afregnet a-skat, am-bidrag m.v. i forhold til hverken
de tilsyneladende afholdte privatudgifter eller de tilsyneladende lønninger.
regnskabsforhold mv.
                                                  -7-
via selskabets tidligere bogholder har jeg modtaget saldobalance og kontospecifikationer for 2012 …, for-
uden specifikationer til årsrapporten og skattemæssig opgørelse for 2012 ...
det har ikke hidtil været muligt at få adgang til selskabets eventuelle bogføring og tilhørende bogførings-
materiale … for perioden siden 1. januar 2013.
konkursbehandlingen har været vanskeliggjort af ikke at have adgang til eventuel bogføring og den tilhø-
rende dokumentation for selskabets aktiviteter og økonomiske situation i tiden forud for konkursen. der
henvises i den forbindelse også til det anførte ovenfor om, at en stor del af transaktionerne på bankkontoen
tilsyneladende udgør privatforbrug.
selskabet har aflagt årsrapport for regnskabsårene 2010, 2011 og 2012.
årsrapporten for 2010 … blev påtegnet af statsautoriseret revisor per krogh rants, mazars statsautori-
seret revisionspartnerselskab. revisionen har ikke givet anledning til forbehold.
årsrapporten indeholder oplysning om en bruttofortjeneste på kr. 241.394 og et resultat for 2010 på kr.
101.585 (før skat). årsrapporten indeholder oplysning om samlede aktiver pr. 31. december 2010 for kr.
488.818, hvoraf driftsmidler udgjorde kr. 380.889, tilgodehavender udgjorde kr. 105.765, og periodeaf-
grænsningsposter udgjorde kr. 2.164. egenkapitalen udgjorde kr. 215.436. årsrapporten indeholder op-
lysning om en gæld til kreditinstitutter på kr. 106.136. selskabets r75s-udskrift indeholder ingen oplys-
ning om gæld til (eller konti i) bank- eller kreditinstitutter i 2010. den anførte bruttofortjeneste er ikke i
overensstemmelse med momsangivelserne for 2010, som indikerer en bruttofortjeneste på ca. kr. 144.000.
årsrapporten for 2011 … er ikke revideret. årsrapporten indeholder oplysning om en bruttofortjeneste på
kr. 192.790 og et resultat for 2011 på kr. 75.014 (før skat). årsrapporten indeholder oplysninger om per-
sonaleomkostninger for kr. 60.227 mod indberettet a-indkomst for kr. 39.510. årsrapporten indeholder
oplysning om samlede aktiver pr. 31. december 2011 for kr. 474.913, hvoraf driftsmidler udgjorde kr.
327.140 og tilgodehavender udgjorde kr. 147.593. egenkapitalen udgjorde kr. 256.418. årsrapporten in-
deholder oplysning om en gæld til kreditinstitutter på kr. 66.290. selskabets r75s-udskrift indeholder in-
gen oplysning om gæld til (eller konti i) bank- eller kreditinstitutter i 2011. den anførte bruttofortjeneste
er ikke i overensstemmelse med momsangivelserne for 2011, som indikerer en bruttofortjeneste på ca. kr.
174.000.
                                                   -8-
årsrapporten for 2012 … er ikke revideret. årsrapporten indeholder oplysning om en bruttofortjeneste på
kr. 182.478 og et resultat for 2012 på kr. ÷77.303 (før skat). årsrapporten indeholder oplysninger om per-
sonaleomkostninger for kr. 203.069 mod indberettet a-indkomst for kr. 211.413. årsrapporten indeholder
oplysning om samlede aktiver pr. 31. december 2012 for kr. 461.334, hvoraf driftsmidler udgjorde kr.
273.390, tilgodehavender udgjorde kr. 165.000 og udskudt skatteaktiv udgjorde kr. 20.266. der er i års-
rapporten ikke anført nogen likvid beholdning, til trods for at saldo på selskabets bankkonto pr. 31. de-
cember 2012 udgjorde kr. 187.925. egenkapitalen udgjorde kr. 197.701.
oplysningerne i årsrapporten for 2012 … er en gengivelse af regnskabstallene angivet i saldobalancen for
2012 ... ved sammenholdelse af kontospecifikationer for 2012 og udskrifter for selskabets bankkonto for
2012 kan det imidlertid ikke konstateres, at posteringerne på selskabets bankkonto har sammenhæng med
det bogførte i kontospecifikationerne.
der er ikke aflagt regnskab for 2013.
på baggrund af det ovenfor anførte, kan selskabets årsrapporter ikke betragtes som et retvisende billede af
selskabets indtægter og udgifter, aktiver og passiver.
deltagelse i moms- og/eller skatteunddragelse
det fremgår af specifikationerne til årsrapporten for 2012 …, at s aps i 2012 havde anvendt underentre-
prenører for kr. 1.730.102 ex. moms svarende til en købsmoms på kr. 432.526. købsmomsen af disse fak-
turaer udgør dermed hovedparten af den indberettede købsmoms for 2012 (kr. 446.047).
der foreligger ingen form for dokumentation i form af fakturaer eller afregningsbilag for den over for
skat angivne købsmoms.
kontospecifikationerne … viser, at ”underentreprenøren” er ”…” – selskab1 ...
kontospecifikationerne … viser tilsvarende, at fakturaerne fra ”...” fremstår som betalt samme dag som
bogføringen af fakturaerne fra ”...”, hvilket indikerer en ikke-sædvanlig forretningsrelation mellem s aps
(selskabets ledelse) og ”...”, ligesom betalingerne til ”...” lader til at være sket via selskabets ledelse og ikke
direkte fra selskabet.
                                                         -9-
     tilsvarende viser bogføringen af selskabets angivelige omsætning …, sammenholdt med bogføringen af
     selskabets mellemværende med ledelsen …, at betaling for det udførte arbejde skete i forhold til ledelsen og
     ikke til selskabet. den tilsyneladende betaling af fakturaerne fra selskabet … har ingen sammenhæng med
     indbetalingerne til selskabets bankkonto ...
     indbetalingerne på selskabets bankkonto …, som lader til at hidrøre fra kunder (f.eks. indbetalingen af kr.
     166.443,75 fra selskab2 pr. 1. juni 2012) kan ikke genfindes i bogføringen.
     udover enkelte indbetalinger fra roskilde kommune hidrører de tilsyneladende kundeindbetalinger i løbet
     af 2012 fra to kunder, selskab2 og firma1. indbetalingerne er ikke registreret i bogføringen og dermed
     heller ikke indeholdt i momsangivelserne. indbetalingerne fra de to tilsyneladende kunder udgør, i løbet af
     7 måneder, ca. kr. 1.450.000, svarende til en moms på ca. kr. 290.000. hvis det antages, at indbetalinger-
     ne fra selskab2 og firma1 udgør betalinger for rengøring kan henføres til lønnen for de medarbejdere, der
     praktisk udfører arbejdet, er der uoverensstemmelse mellem betalingerne på ca. kr. 1.450.000 (ca. kr.
     1.160.000 med tillæg af moms) og indberetningen af a-indkomst med alene kr. 211.413 …, henholdsvis
     manglende udbetaling fra bankkontoen til eventuelle underleverandører.
     det må betyde, at s aps har deltaget i moms- og/eller skatteunddragelse, gennem ”sort arbejde”
     og/eller gennem kædesvindel.”
synspunkter
kurator har i sit processkrift til støtte for påstanden blandt andet anført:
   ”… til støtte for den nedlagte påstand gøres det gældende, at x har varetaget forretningsførelsen af s aps
   groft uforsvarligt ved, at
        selskabet er stiftet uden aktiver, idet selskabskapitalen ikke kan konstateres at være tilgået selskabet, og
         dermed har været drevet uden den foreskrevne selskabskapital,
        selskabets omsætning for 2010 og 2011 ikke kan konstateres at være tilgået selskabet,
        der må antages at være fragået selskabet betydelige midler til formål uvedkommende for selskabet,
         hvorved ledelsen har medvirket til at yde ulovligt lån til ledelsen og kapitalejerne i selskabet,
        der for perioden siden 1. januar 2012 ikke foreligger bogføring og underliggende bilagsmateriale for
         selskabet,
        bogføringen for 2012 i betydeligt omfang ikke er korrekt,
        selskabets årsrapporter ikke kan antages at udvise et retvisende af billede af selskabets indtægter og
         udgifter, aktiver og passiver, og
                                                     - 10 -
        selskabet må antages at have medvirket til moms- og/eller skatteunddragelse, gennem ”sort arbejde”
         og/eller kædesvig, hvorved statskassen har lidt væsentlige tab.
     x må på den baggrund anses for uegnet til at deltage i ledelsen af en erhvervsvirksomhed…”
sø- og handelsretten skal udtale:
efter de foreliggende oplysninger lægger retten som ubestridt til grund, at x der i perioden
20. august 2013 til selskabet blev taget under likvidation den 23. september 2014 var selska-
bets ansvarlige direktør og havde hæveadgang til selskabets bankkonto. x var således an-
svarlig for at sikre, at selskabet havde korrekt bogføring, og at selskabets midler ikke blev
benyttet til uvedkommende formål, som f.eks. hans egne private indkøb. efter de fremlagte
bilag, herunder særligt kontoudtog fra selskabets konto i danske bank, finder retten det
godtgjort, at x har benyttet selskabets midler til egne formål, og at der er fragået selskabet
ikke ubetydelige midler i denne forbindelse. det er også sandsynliggjort, at der hverken er
afregnet skat, am-bidrag m.v. for perioden uanset de mange udbetalinger, som fremstår
som lønudbetalinger. da der ikke er fremkommet noget bilagsmateriale eller nogen bogfø-
ring for perioden, finder retten det endelig godtgjort, at x har gjort sig skyldig i overtrædelse
af bogføringsloven.
herefter, og under hensyn til hans handlemåde, som gennem hele perioden udviser en groft
uforsvarlig forretningsførelse, og omstændighederne i øvrigt, finder skifteretten, at det er
rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                           derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                            jeanette melchior
